Снивао сам... (1890)
Алекса Шантић 

Снивао сам... Санка крила
Носила ме божјем рају,
Ал' у твоме загрљају
Тек рај нађох, зоро мила.

Снивао сам... Санак лепи
У дворе ме вину мајске,
Ал' к'о дахом душе т' рајске
Болне груди не окрепи...

Снивао сам... Санак бајни
Однио ме зв'језда вису;
Ал' ми очи вид'ле нису
Таквих зв'језда, тако сјајни'.

Снивао сам... Ал' тек санак
Небеско ми пружа пиће,
Кад одморим младо жиће
На груди ти - раја станак...

Шантићеве песме 1890.